Kuvasuhteella (englanniksi Aspect ratio) tarkoitetaan kuvan leveyden ja korkeuden suhdetta toisiinsa. Esim. 1:1 kuvasuhde tarkoittaisi että kuva on neliö, eli yhtä leveä kuin korkea. 2:1 kuvasuhde tarkoittaisi puolestaan että kuva on kaksi kertaa leveämpi kuin korkea. Kuvasuhde voidaan ilmoittaa sekä kokonaislukuina että desimaalilukuina.
Yleisimmät kuvasuhteet ovat 4:3 (1.33:1), jota käytetään tavallisissa televisiolähetyksissä ja 16:9 (1.78:1), jota käytetään sekä monissa DVD-elokuvissa että HDTV-lähetyksissä.
Kuvasuhteella tarkoitetaan yleensä lopullista fyysisesti näkyvää kuvasuhdetta ja se tunnetaan DAR (Display Aspect Ratio) lyhenteellä. PAR on lyhenne sanoista Pixel Aspect Ratio, joka tarkoittaa yksittäisen pikselin kuvasuhdetta. SAR on lyhenne sanoista Storage Aspect Ratio, joka tarkoittaa kuvan vaaka- ja pystypikselien välistä suhdetta, tästä käytetään myös termiä FAR eli Frame Aspect Ratio.
DAR = PAR x SAR
esim. 320x240 pikselin (4:3) videossa (FAR/SAR)
on yksittäisen pikselin kuvasuhde 4:3 (PAR)
jolloin lopullinen kuvasuhde (DAR) on (320 x 4 / 3) / 240 = 1.78 : 1, eli 16:9
Tällaisena kuva lähetetään (resoluutio 720x576 eli SAR/FAR on 5:4)
Tällaisena kuvan pitäisi katsojalle näkyä (DAR 4:3)